open-index/open-wikipedia-markdown huggingface dataset:
דרום אפריקה במשחקים האולימפיים לנוער

**[[דרום אפריקה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האמריקאים 15 מדליות, מהן שש מדליות זהב. דרום אפריקה משתתפת במשחקי החורף האולימפיים לנוער. אולם, אף ספורטי נוער מדרום אפריקה לא זכה במדליה אולימפית לנוער בענפי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של דרום אפריקה למשחקים האולימפיים לנוער הייתה לאולימפיאדת הנוער סינגפור והיא הגדולה ביותר שדרום אפריקה שלחה עד כה. המשלחת כללה 62 ספורטאים שהתחרו ב-13 ענפי ספורט. המשלחת זכתה בתשעה מדליות, מתוכן שתי מדליות זהב. המשלחת הדרום אפריקאית הגיעה להישגים נאים בענף השחייה וזכתה בשש מדליות. צ'אד לה קלו זכה בארבע מדליות - מדליית זהב בשחייה מעורבת אישית ל-200 מטר, שלוש מדליות כסף בשחייה חופשית ל-400 מטר, שחיית פרפר ל-100 ו-200 מטר. כמו כן המשלחת זכתה בשתי מדליית ארד בשחיית מעורבת אישית ל-200 מטר ושחייה חופשית ל-100 מטר שליחים. אולם, השחיינות אינן הגיעו להישגים ולא העפילו למשחי הגמר. המשלחת הגיעה להישגים גם בענף האתלטיקה עם זכייה במדליית זהב בזריקת דיסקוס לנערים, מדליית כסף בריצת 400 מטר נערים ומדליית ארד בקפיצה לרוחק נערים. כמו כן, היא העפילה למקצי הגמר בהטלת כידון נערים, ריצת 400 מטר משוכות נערים, ריצת 400 מטר נערות, ריצת 1000 מטר נערות, זריקת דיסקוס לנערות וקפיצה לרוחק נערות.

המשלחת הגיעה להישגים בענף הרכיבה בה סיימה במקום הרביעי בתחרות היחידים, ובענף הטריאתלון בה היא סיימה במקום השמיני בתחרות הנערים. המשלחת השתתפה בענפים אופניים, חתירה, סיף וקאנו/קיאק. בענפי הכדור הנבחרות התחרו בהוקי שדה וכדורסל לא הגיעו להישגים וסיימו במקומות האחרונים. כמו כן, המשלחת השתתפה בענפים היאבקות, הרמת משקולות והתעמלות וסיימה במקומות נמוכים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 54 ספורטאים שהתחרו ב-14 ענפים. המשלחת זכתה במדליית זהב יחידה בענף האתלטיקה בריצת 400 מטר משוכות נערות. כמו כן, המשלחת העפילה לגמר בהדיפת כדור ברזל לנערים, זריקת דיסקוס לנערות והטלת כידון לנערות. בדומה לאולימפיאדת הנוער סינגפור המשלחת הגיעה להישגים נאים בענף השחייה כאשר העפילה למשחי גמר רבים בתחרויות הנערים והנערות. אולם, בניגוד לאולימפיאדת הנוער סינגפור היא לא זכתה במדליות. המשלחת הגיעה להישגים נאים בענף הוקי שדה שנבחרת הנערים סיימה במקום הרביעי ושיפרה את מיקומה לעומת אולימפיאדת הנוער סינגפור. המשלחת סיימה במקום הרביעי בקטגוריית המשקל עד 78 ק"ג לנערות בענף הג'ודו, בענף הקאנו/קיאק המשלחת סיימה במקום החמישי ובענף האופניים נבחרת הנערים סיימה במקום השישי. המשלחת השתתפה בענפים גולף, היאבקות, התעמלות, טניס, טריאתלון, קליעה, רכיבה, שיט וסיימה במקומות נמוכים.

### משחקי החורף
דרום אפריקה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה ספורטאי יחיד שהתחרה בענף הסקי אלפיני ללא הגעה להישגים משמעותיים. המשלחת לאולימפיאדת הנוער לילהאמר מנתה ספורטאית יחידה שהתחרתה בענף הסקי אלפיני ללא הגעה להישגים משמעותיים.

## מדליות

### מדליות לפי משחקים

width="20px"|

### מדליות לפי ענף

## ראו גם
* דרום אפריקה במשחקים האולימפיים
* דרום אפריקה במשחקים הפאראלימפיים

קטגוריה:דרום אפריקה: ספורט
קטגוריה:מדינות במשחקים האולימפיים לנוער
רצח ללא מניע

"**רצח ללא מניע**" הוא סרט דוקומנטרי ישראלי שיצרה וביימה נילי טל. הסרט עוסק בפרשת רצח אסף שטיירמן ושודר לראשונה בשנת 2003.

הסרט שודר תחילה בערוץ 8 של הכבלים. לאחר מכן נרכש על ידי רשת בערוץ 2 ובשנת 2012 שודר פעם נוספת בערוץ 8 (במסגרת ציון 20 שנה לערוץ). כשהסתיימה תקופת הזיכיון לשידור הסרט, סירבה נילי טל למוכרו בשנית וגנזה אותו. בהמשך התירה טל לשדר את הסרט והוא שודר בערוץ יס דוקו.

## רקע
בדצמבר 1996 נרצח אסף שטיירמן בן ה-18 בחורשה בכפר סבא. על אף מאמציה לא הצליחה המשטרה להגיע אל הרוצח. לאחר ארבע שנים התלוננה תושבת ירושלים במשטרה על אלימות מצד בעלה רעי חורב. כמו כן היא ציינה כי חורב התוודה בפניה בעבר על ביצוע הרצח. חורב נעצר והודה בביצוע הרצח. שותפיו לביצוע הרצח היו סיגלית חימוביץ', שהעלתה בפני חבריה את רצונה לרצוח את שטיירמן, וליהי גלוזמן, שהייתה בזירת האירוע ולא ניסתה למנוע את הפשע.

לאחר שליהי גלוזמן חתמה על הסכם עדת מדינה, בית המשפט דן את חורב למאסר עולם ואת חיימוביץ' ל-24 שנות מאסר.

## תקציר העלילה
הסרט נפתח בצילומי סרטון וידאו ביתי בו מופיע אסף שטיירמן בעת שהתגורר בארצות הברית בבית אביו. שטיירמן, בן להורים גרושים, עבר להתגורר עם אביו בארצות הברית בשנתיים האחרונות לחייו. בסרטון הוא נראה יוצא מבית אביו, בדרכו לנמל התעופה על מנת להמריא לישראל במטרה להתגייס לצה"ל. אשת אביו נשמעת קוראת לו "תישאר בחיים". בתחילת הסרט מופיעות עדויות של עובר האורח שמצא את גופתו בחורשה, ושל חוקרי משטרה שחקרו את פרשת הרצח.

העלילה מתמקדת בהמשך באחים לסרי, שלאחר הרצח נחקרו ונעצרו על ידי המשטרה פעמים רבות בחשד לביצוע הרצח. האחים נחקרו רבות במשטרה בעקבות העובדה שבליל הרצח ישב אחד מהם עם חברתו לא הרחק מזירת הרצח, וכהוכחה לכך ששהה בזירה הוכיחה המשטרה כי פריטי מזון וסיגריות שהשליכו על הקרקע, היו שייכים לאחד האחים. על פי חשד המשטרה האח השני סייע ברצח.

לאורך הסרט שזורות עדויות של בני משפחתו של אסף שטיירמן (אמו, אביו, סבו וסבתו), חוקרי המשטרה, יגאל לסרי, שנחשד לשווא על ידי המשטרה, אחותו ועורך דינו משה שרמן, וסנדרין בן-דוד שהייתה נשואה לרוצח רעי חורב ובעקבות תלונה שהגישה במשטרה נתגלה הרוצח. בנוסף להם הובאה עדות של אישה המקורבת למשפחת לסרי, שהתבקשה על ידי המשטרה להפליל את האחים. בנוסף לעדויות מובאים בסרט קטעים מחקירת האחים לסרי וקטעי חקירות ושחזור של רעי חורב, סיגלית חיימוביץ' וליהי גלוזמן, וקטעי עדויות של פרקליטיהם.

הסרט מסתיים בשיר שכתב אסף שטיירמן.

## קישורים חיצוניים

* זאב גלילי רצח ללא מניע – אחד מסרטי המופת של נילי טל, באתר היגיון בשיגעון, 2 בפברואר 2013

## הערות שוליים

קטגוריה:סרטים ישראליים משנת 2003
דרום סודאן במשחקים האולימפיים לנוער

**[[דרום סודאן]]** לא השתתפה עד כה **[[המשחקים האולימפיים לנוער]]**. באולימפיאדת הנוער נאנג'ינג (2014) השתתפה אתלטית יחידה מדרום סודאן בענף האתלטיקה בריצת 400 מטר. אולם מאחר שהוועד האולימפי הבינלאומי הכיר בוועד האולימפי הלאומי של דרום סודאן רק בשנת 2015 היא השתתפה כמשתתפת עצמאית תחת הדגל האולימפי.

## ראו גם
* דרום סודאן במשחקים האולימפיים

קטגוריה:דרום סודאן: ספורט
קטגוריה:מדינות במשחקים האולימפיים לנוער
גביע ציד

[ממוזער|250px|ראש מפוחלץ של [אייל קורא וקרני איילים נוספים]]
[ממוזער|250px|צייד ספורטיבי עם [היפופוטם שאותו צד.]]
בציד ספורטיבי, **שלל הציד** הוא חלק או מזכרת מבעל חיים שניצוד על ידי הצייד ומוצג לראווה כהוכחה להצלחת הציד. ציידים ספורטיביים הרוצים להציג את שללם מחפשים בדרך בעלי החיים גדולים ומרשימים, כגון פריים או אייליים בעלי קרניים גדולות, דובים ואריות גדולים, פילים ענקיים עם חטים ארוכים, קרנפים והיפופוטמים. במסגרת זו נכלל גם דיג ספורטיבי ובו המוצג הוא דג מפוחלץ, כאשר הדגים הנחשקים הם דגים גדולים במיוחד או דגים מרשימים דוגמת דג-חרב ומפרשנים.

בדרך כלל רק חלק מבעל החיים נשמר להצגה, לרוב הראש, העור והקרניים (שאר חלקי הגוף והבשר בדרך כלל מעובדים למזון), אם כי לעיתים כל בעל החיים נשמר כפוחלץ. השלל מוצג בדרך כלל לראווה בביתו או משרדו של הצייד, לעיתים בחדר מיוחד לשם כך, שנקרא "trophy room" או "game room" (באנגלית, game פירושו הוא גם בעל חיים המשמש מטרה לציד) או "gun room", שם מוצגים לצד שללי הציד גם כלי הנשק (רובה ציידים מסוג רובה ציד או רובה צלפים בדרך כלל) של הצייד.

לציד ספורטיבי למטרת השגת שלל יש תומכים ומתנגדים. המתנגדים מנמקים את התנגדותם לציד שכזה בכך שמלבד התנגדות כללית לציד והריגת בעלי חיים, ציד למטרת הצגת השלל פוגע באוכלוסיית בעלי החיים ובמיוחד בזכרים הכשירים גנטית, ובכך מדלל את האוכלוסיות ומסכן את המשך קיומן. פתרון חלקי לבעיה זו הוא ציד ספורטיבי בחוות או שמורות פרטיות, בהן בעלי חיים מגודלים כדי להוות מטרה לציד.

## קישורים חיצוניים

## הערות שוליים

קטגוריה:ציד
יחסי הונגריה–פקיסטן

**יחסי הונגריה–פקיסטן** הם היחסים הפוליטיים, הכלכליים והתרבותיים שבין **[[הונגריה]]** לבין **[[פקיסטן|הרפובליקה האסלאמית של פקיסטן]]**. שתי המדינות כוננו יחסים דיפלומטיים ב-26 בנובמבר 1965. מאז 1970, הונגריה מחזיקה שגרירות באסלאמאבאד יחד עם קונסוליה בקראצ'י וקונסוליה כללית בלאהור. פקיסטן מחזיקה שגרירות בבודפשט.

## שיתופי פעולה
ממשלת הונגריה מביעה רצון רב בהגברת הסחר והיחסים הכלכליים עם פקיסטן, הממשלה שוקלת לבחון שוקי סחר חדשים יחד עם הרחבת תחום המסחר על מנת להגביר את הפעילות העסקית שלה ברחבי פקיסטן. השגריר ההונגרי בפקיסטן, איסטבאן סאבו, ציין דברים אלו לאחר שפנה ללשכת המסחר והתעשייה של אסלאמאבאד (ICCI). בנוסף, השגריר ציין כי הונגריה ופקיסטן נהנות ממערכת יחסים לבבית וכי שתי המדינות מפעילות מאמצים רבים על מנת לשפר את היחסים הכלכליים והבילטראליים ביניהן. השגריר ציין כי הונגריה השקיע מעל 1.4 מיליארד דולר במגזר האנרגיה בפקיסטן, בעוד שבשנת 2012 היקף הסחר בין המדינות הסתכם ב-56 מיליון דולר אמריקאי. MOL היא החברה ההונגרית הגדולה בפקיסטן בתחום הנפט, אשר מספקת מקום עבודה ל-600 תושבים.

ממשלת הונגריה העניקה לפקיסטן סיוע הומניטרי במהלך רעידות האדמה בקשמיר בשנת 2005 ובמהלך השיטפונות ב-2010.

## יחסים כלכליים
בשנת 2016, ייצאה הונגריה לפקיסטן סחורה בשווי 53.2 מיליון דולר אמריקאי. נתחים גדולים מהסחורה הם אביזרי משרד, טורבינות גז, טלפונים, בגדים משומשים, מכוניות, מכסי פלסטיק, נייר טואלט, זרעים ומים בטעמים. לעומתה, פקיסטן ייצאה להונגריה סחורה בשווי 17.1 מיליון דולר אמריקאי. נתחים גדולים מהסחורה הם בגדי כותנה, כותנה, ציוד שידור, מלח, ציוד ספורט, אורז, מבודדים חשמליים, טלפונים ונעלי עור.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יוון–פקיסטן

**יחסי יוון–פקיסטן** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[פקיסטן|הרפובליקה האסלאמית של פקיסטן]]**.

## היסטוריה
קטסיאס מראה בעבודותיו את נקודת מבטם ואמונותיהם של הפרסים על הדברים הקורים באזור הודו ופקיסטן.

סקילקס איש קריאנדה נדד במסעותיו במאה השישית לפני הספירה בפקיסטן ובהודו כאשר מלך פרס באותה התקופה שלח אותו לבדוק לאן זורם נהר האינדוס.

מאוחר יותר, אלכסנדר מוקדון שלט בעמק האינדוס העתיק בפקיסטן, למעשה, אלו היו בין השטחים האחרונים במסעות כיבושיו, לפני שהגיע להודו, הניח את נשקו, וחזר חזרה לארץ מולדתו, יוון. חייליו של אלכסנדר מוקדון שינו את שמם ונשארו לשבת באזורים הללו. עם הזמן הם נטמעו באוכלוסייה המקומית וצאצאיהם חיים כיום בפקיסטן כאזרחים לכל דבר ועניין.

חלק מפקיסטן של היום היה בעבר בשלטון הממלכה ההודית-יוונית שנוסדה כ"יורשת לגיטימית" של אלכסנדר מוקדון.

בשנת 2015 מתגוררים 80,000 אנשים ממוצא פקיסטני לערך ביוון.

יוון תומכת בדיאלוג מוצלח בין פקיסטן והודו בנוגע לסכסוך על קשמיר, היא מקווה לפתרון ולעתיד שוחר שלום בין שתי המדינות.

## ייצוג
* יוון מיוצגת בפקיסטן בדרג השגרירות באמצעות שגרירות שהיא מחזיקה באסלאמבאד, בירת המדינה. השגרירות נפתחה בשנת 1987.
* פקיסטן מיוצגת ביוון בדרג השגרירות באמצעות שגרירות שהיא מחזיקה באתונה, בירת המדינה. השגרירות נפתחה בשנת 1975.

## קישורים חיצוניים

* Greek Foreign Affairs Ministry about relations with Pakistan
* Greek embassy in Islamabad
* Pakistani embassy in Athens
* Investigation of the Greek ancestry of northern Pakistani ethnic groups using Y chromosomal DNA variation

## הערות שוליים

קטגוריה:ערכים ללא קטגוריות פיזיות - יחסי חוץ
אליפות אירופה בשחייה 2018

**[[אליפות אירופה בשחייה]]** נערכה בגלאזגו, אדינבורו ובלוך לומונד סקוטלנד מה-3 באוגוסט, ועד ה-12 באוגוסט 2018. תחרויות השחייה והשחייה צורנית נערכו בגלאזגו, תחרויות הקפיצה למים נערכו באדינבורו ותחרויות השחייה במים פתוחים נערכו בלוך לומונד.

## שחייה
### שערורייה
ב-5 באוגוסט התברר שהייתה בעיה בשעון האלקטרוני במשחים שנערכו יום קודם, ולכן בשלושה משחים התוצאות הסופיות היו איטיות ב-0.1 שניות, כולל שיא העולם שקבע אדם פיטי במשחה ל-100 מטר חזה ששונה מ-57.00 שניות ל-57.10 שניות. משחים נוספים שהתוצאות שונו ב-0.1 שניות היו במשחה הגמר ל-800 מטר חופשי לנשים ובמשחה הגמר ל-100 מטר פרפר לנשים. התשובות של הוועדה המארגנת לבעיה עדיין לא הניחו את הדעת.

### שיאי עולם
4 באוגוסט;
* **[[אדם פיטי]]** () קבע במשחה ל-100 מטר חזה שיא עולם חדש של 57.10 שניות
* **[[קלימנט קולסניקוב]]** () קבע במשחה ל-50 מטר גב שיא עולם חדש של 24.00 שניות
### שיאי אירופה
6 באוגוסט;
* **[[אנטון צ'ופקוב]]** () קבע במשחה ל-200 מטר חזה שיא אירופה חדש של 2:06.80 דקות
8 באוגוסט;
* **[[יבגני רילוב]]** () קבע במשחה ל-200 מטר גב שיא אירופה חדש של 1:53.36 דקות

### שחייניות מצטיינות
* **[[שרה שסטרם]]** () זכתה ב-4 מדליות זהב אישיות
* **[[יוליה יפימובה]]** () זכתה ב-5 מדליות, 4 זהב (3 אישיות) ו-1 כסף
* **[[סימונה קואדרלה]]** () זכתה ב-3 מדליות זהב אישיות

### שחיינים מצטיינים
* **[[קלימנט קולסניקוב]]** () זכה ב-6 מדליות, 3 זהב (2 אישיות), 2 כסף ו-1 ארד וקבע שיא עולם
* **[[אדם פיטי]]** () זכה ב-4 מדליות זהב, מהן 2 אישיות וקבע שיא עולם

### המנצחות והמנצחים
#### נשים

#### גברים

#### קבוצתי (2 שחייניות ו-2 שחיינים)

#### טבלת מדליות בשחייה

## קפיצה למים
#### נשים

#### גברים

#### קבוצתי (קופצת וקופץ למים)

### טבלת מדליות בקפיצות למים

## שחייה במים פתוחים
#### שחייניות

#### שחיינים

#### קבוצתי (2 שחייניות ו-2 שחיינים)

### טבלת מדליות בשחייה במים פתוחים

## שחייה צורנית

### משולב (אישה וגבר)

### טבלת מדליות בשחייה צורנית

## טבלת המדליות כללי

## ישראל באליפות אירופה בשחייה
המשלחת הישראלית כללה 33 שחיינים (19 שחייניות ו-14 שחיינים), שהשתתפו בתחרויות השחייה, בתחרויות השחייה הצורנית ובתחרויות שחייה במים פתוחים.
### שחייה
בתחרויות השחייה השתתפו באליפות זו, 17 שחיינים (6 שחייניות ו-11 שחיינים). רביעיית השליחות 4x100 מטר מעורב, קבעה את השיא הישראלי היחידי באליפות זו. שחייני ישראל העפילו ב-3 משחים בלבד למשחה הגמר, יונתן קופלב במשחה ל-50 מטר גב (מקום שמיני) ופעמיים במשחה שליחים משולב (2 שחייניות ו-2 שחיינים), 4x200 מטר חופשי (מקום שביעי) ובמשחה 4x100 מטר חופשי (מקום שמיני). ארבעה שיאים אישיים בלבד נקבעו באליפות זו.
#### שחייניות

#### שחיינים

#### שליחים משולב (2 שחייניות ו-2 שחיינים)

### שחייה במים פתוחים
#### שחייניות

#### שחיינים

### שחייה צורנית

## קישורים חיצוניים

* 
## הערות שוליים

2018
קטגוריה:2018 בספורט
קטגוריה:הממלכה המאוחדת: תחרויות שחייה
קטגוריה:2018 בממלכה המאוחדת
אליפות אירופה באתלטיקה 2018

**[[אליפות אירופה באתלטיקה]]** ה-24 נערכה באצטדיון האולימפי בברלין שבגרמניה, בין ה-6 באוגוסט ל-12 באוגוסט 2018.

**[[בריטניה]]** () זכתה במרב המדליות בפעם הרביעית בתולדותיה (1950, 1998 ו-2014), עם 7 מדליות זהב ו-18 מדליות בסך הכל. שנייה בדירוג סיימה פולין () עם 7 מדליות זהב ו-12 מדליות בסך הכל. שלישית בדירוג סיימה גרמניה () המארחת עם 6 מדליות זהב ו-19 מדליות בסך הכל.

## האתלטיות המצטיינות
* **[[דינה אשר-סמית']]** () - זכתה ב-3 מדליות זהב, בריצת 100 מטר, בריצת 200 מטר ובריצת שליחות 4x100 מטר.

## האתלטים המצטיינים
* **[[יקוב אינגבריגטסן]]** () - זכה בשתי מדליות זהב, בריצת 1500 מטר ובריצת 5000 מטר.
* **[[ז'ארנל יוז]]** () - זכה בשתי מדליות זהב, בריצת 100 מטר ובריצת שליחים 4x100 מטר.

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

*ספורטאים בודדים מרוסיה הורשו להשתתף באליפות זו, והם זכו ב-6 מדליות בסך הכל: 1 זהב, 3 כסף ו-2 ארד.

## ישראל באליפות אירופה באתלטיקה
#### אתלטיות

#### אתלטים

## קישורים חיצוניים

* 

2018
קטגוריה:2018 בספורט
קטגוריה:ברלין: תחרויות ספורט
קטגוריה:גרמניה: אתלטיקה
קטגוריה:2018 בגרמניה
יחסי אוקראינה–פקיסטן

**יחסי אוקראינה–פקיסטן** הם היחסים הדיפלומטיים בין **[[אוקראינה]]** לבין **[[פקיסטן|הרפובליקה האסלאמית של פקיסטן]]**.

## היסטוריה
פקיסטן ואוקראינה היו שתיהן יחד בגוש המזרחי במלחמה הקרה, אוקראינה כחלק מברית המועצות ופקיסטן כחלק מאיבתה הרבה לארצות הברית. בסופו של דבר התפרק הגוש המזרחי, פקיסטן נשארה מקורבת לחבר המדינות בהן אוקראינה. היא הכירה בעצמאותה של אוקראינה אפילו לפני קבלת העצמאות האוקראינית, בשנת 1991, ושתי המדינות כוננו יחסים דיפלומטיים רשמיים לא זמן רב לאחר מכן, בשנת 1992.

## יחסים כלכליים
אוקראינה מכרה לפקיסטן 320 טנקי מלחמה תמורה ל-650 מיליון דולר אמריקאי, זוהי אחת העסקאות הצבאיות הגדולות ביותר אי פעם בפקיסטן. הסחר בין שתי המדינות עומד לרוב בין 100 ל-200 מיליון דולר.

## ייצוג
* פקיסטן מיוצגת באוקראינה בדרג השגרירות באמצעות שגרירות שהיא מחזיקה בקייב, בירת המדינה.
* אוקראינה מיוצגת בפקיסטן בדרג השגרירות באמצעות שגרירות שהיא מחזיקה באסלאמבאד, בירת המדינה.

## קישורים חיצוניים

*Pakistani embassy in Kiev
*Ukrainian embassy in Islamabad
*

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מקסיקו–פקיסטן

**יחסי מקסיקו–פקיסטן** הם היחסים הפוליטיים, הכלכליים והתרבותיים שבין **[[מקסיקו|המדינות המקסיקניות המאוחדות]]** לבין **[[פקיסטן|הרפובליקה האסלאמית של פקיסטן]]**.

## היסטוריה
באוגוסט 1947, השיג הדומיניון של פקיסטן (כיום מהווה את הרפובליקה האסלאמית של פקיסטן ואת בנגלדש) את עצמאותו מן האימפריה הבריטית. ב-19 בינואר 1995 כוננו שתי המדינות יחסים דיפלומטיים רשמיים. במאי 1974 פתחה פקיסטן את שגרירותה במקסיקו סיטי, ומקסיקו פתחה את שגרירותה באסלאמאבאד בשנת 2007. בשל מגבלות תקציב, השגרירות המקסיקנית באסלאמאבד נסגרה בשנת 2009, ובמקומה נפתחו הקונסוליות בקראצ'י ובלאהור. השגרירות המקסיקנית בטהראן אחראית גם לפקיסטן.

בדצמבר 2004 ביקר נשיא פקיסטן פרבז מושארף במקסיקו ופגש את נשיא מקסיקו ויסנטה פוקס. במהלך הביקור שני המנהיגים חתמו על מספר מזכרי הבנות, ביניהם:
* הסכם בדבר ייבוא האורז מפקיסטן למקסיקו
* הסכם בדבר שיתוף פעולה מדעי וטכני
* הסכם בדבר שיתוף פעולה בענייני המידע
* הסכם בדבר ביטול דרישות הוויזה למחזיקי דרכונים דיפלומטיים

## יחסים כלכליים
בשנת 2017 הסתכם היקף הסחר בין המדינות ב-219 מיליון דולר אמריקאי. מוצרי היבוא העיקריים של מקסיקו מפקיסטן כוללים מוצרי טקסטיל, אורז, כותנה וכלי ניתוח. מוצרי הייבוא העיקריים של פקיסטן ממקסיקו כוללים צינורות תעשייתיים מפלסטיק וחלקי רכב. פקיסטן היא שותפת הסחר ה-67 בגדולה של מקסיקו, ומקסיקו היא שותפת הסחר ה-49 בגדולה של פקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי עומאן–פקיסטן

**יחסי עומאן–פקיסטן** הם היחסים הדיפלומטיים הרשמיים שבין **[[עומאן|סולטנות עומאן]]** לבין **[[פקיסטן|הרפובליקה האסלאמית של פקיסטן]]**. היחסים מתוארים כיחסים חמים ולבביים. שתי המדינות היו בעבר מסוכסכות על טריטוריה בים הערבי, אך הושגה הסכמה בין השתיים.

## פקיסטנים בעומאן
מוצאם של 30% מתושבי עומאן הוא בחבל בלוצ'יסטן בפקיסטן, והם צאצאי מהגרים שהגיעו בתחילת המאה ה-20 והתיישבו בעומאן. כיום ישנם 85,000 אזרחים עומאניים ממוצא פקיסטני. העיר גוואדר  שבפקיסטן הייתה שייכת בעבר לעומאן אך נמכרה לפקיסטן בשנת 1958.

## יחסים כלכליים
שיתוף הפעולה הכלכלי של עומאן ופקיסטן עמד בשנים 2008–2009 על 331 מיליון דולר אמריקאי. חברת ההשקעות המשותפת עומאן-פקיסטנן מקדמת את שיתוף הפעולה והסחר בין המדינות.

## ייצוג
* פקיסטן מיוצגת בעומאן בדרג השגרירות אמצעות שגרירות שהיא מחזיקה במסקט, בירת המדינה.
* עומאן מיוצגת בפקיסטן בדרג השגרירות אמצעות שגרירות שהיא מחזיקה באסלאמבאד, בירת המדינה. בנוסף, עומאן מיוצגת בפקיסטן גם בדרג הקונסולרי באמצעות קונסוליה שהיא מחזיקה בעיר קראצ'י.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בחריין–פקיסטן

**יחסי בחריין–פקיסטן** (בערבית: **العلاقات البحرينية الباكستانية**, באנגלית: **Bahrain–Pakistan relations**) הם היחסים הפוליטיים, הכלכליים והתרבותיים בין **[[ממלכת בחריין]]** ובין **[[פקיסטן|הרפובליקה האסלאמית של פקיסטן]]**. היחסים בין המדינות נחשבים לבביים וחזקים מאוד. בחריין מחזיקה שגרירות באסלאמאבאד וקונסוליה כללית בקראצ'י בעוד שפקיסטן מחזיקה שגרירות במנאמה. שתי המדינות חברות ב-OIC ובארגון G77. שתי המדינות כוננו יחסים דיפלומטיים ב-14 באוקטובר 1971.

## היסטוריה
בשנת 2005, ראש ממשלת פקיסטן, שאוקט עזיז, נפגש עם מוחמד בן עיסא אאל ח'ליפה, נסיך הכתר במהלך ביקורו בבחריין. באותה השנה, עיסא בן סלמאן אאל ח'ליפה ביקר בפקיסטן וכינה את המדינה כביתו השני, ח'ליפה ציין כי דעתם של אנשי בחריין על פקיסטן היא חיובית והם תופסים אותה בהערכה רבה.

בשנת 2011, נשיא פקיסטן, אסיף עלי זרדרי, פגש את חמד בן עיסא אאל ח'ליפה במהלך ביקורו בממלכת בחריין. שני המנהיגים הסכימו לחזק את היחסים הדו-צדדיים ולהגביר את שיתופי הפעולה בתחומי הכלכלה, המסחר והפוליטיקה לטובת שתי המדינות והעמים. שני המנהיגים הביעו רצון לקדם את הקשרים הדו-צדדיים בכל התחומים. בנוסף, המנהיגים דנו גם על ההתפתחויות הפוליטיות הבינלאומיות. ח'ליפה בירך את הנשיא זרדרי והדגיש את חשיבות הביקור. שני המנהיגים ניהלו דיאלוג פוליטיים והדגישו את חשיבות קידום האבטחה והיציבות האזורית על מנת להשיג יעדי פיתוח שונים.

בשנת 2014, חמד בן עיסא אאל ח'ליפה ביקר בפקיסטן וקיים מספר פגישות עם מנהיגות פקיסטניות במטרה לחזק את היחסים בין המדינות. לאחר פגישתו עם ראש הממשלה, נאווז שריף, נחתמו שישה מזכרי הבנות.

בשנת 2015, ראש ממשלת פקיסטן, נאווז שריף, ביקר בממלכת בחריין על מנת לקיים מספר פגישות עם מנהיגי בחריין. בנוסף לפגישותיו עם המלך, שריף נפגש עם ח'ליפה בן סלמאן אאל ח'ליפה, ראש ממשלת בחריין. במהלך ביקורו נחתמו מספר מזכרי הבנות, שהועילו לחיזוק היחסים הדו-צדדיים בין המדינות.

ביולי 2016, פקיסטן ובחריין קיימו התייעצותם הבילטרלית הראשונה במשרד החוץ באסלאמאבאד, במטרה לקדם את היחסים בין המדינות ולהגביר את הקשרים ביניהם.

## יחסים כלכליים
בשנת 2016, ייצאה בחריין לפקיסטן סחורה בשווי 76.6 מיליון דולר אמריקאי. נתחים גדולים מהסחורה הם נפט מזוקק, גרוטאות ברזל, אלומיניום גולמי, מזגנים, מכסי פלסטיק, גבינה, מים וחלב מרוכז. לעומתה, פקיסטן ייצאה לבחריין סחורה בשווי 83.5 מיליון דולר אמריקאי. נתחים גדולים מהסחורה הם בשר בקר, מוצרי טקסטיל, בשר כבשים ועזים, סרטנים, דיו, מכסי פלסטיק, אורז, תפוחי אדמה, פירות טרופים, פרי הדר, מוצרי אפייה ובצל.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – פקיסטן

**יחסי סן מרינו-פקיסטן** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[פקיסטן|הרפובליקה האסלאמית של פקיסטן]]**.

## ייצוג
* סן מרינו אינה מיוצגת בפקיסטן בשום דרג, הן בדרג השגרירות והן בדרג הקונסולרי.
* פקיסטן אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות הפקיסטנית ברומא, בירת איטליה מואמנת על סן מרינו ואזרחי המדינה יכולים לנסוע אליה ולקבל שם שירותים קונסולריים.

## הסכמים דיפלומטיים
בין שתי המדינות נחתמו שני הסכמים דיפלומטיים:
* הסכם סחר בין סן מרינו לבין הממלכה המאוחדת (תקף גם בפקיסטן) - 16 באוקטובר 1899.
* הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 28 ביולי 1955.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פקיסטן–קירגיזסטן

**יחסי פקיסטן–קירגיזסטן** הם היחסים הדיפלומטיים שבין **[[פקיסטן|הרפובליקה האסלאמית של פקיסטן]]** לבין **[[קירגיזסטן|הרפובליקה הקירגיזית]]**.

## היסטוריה
פקיסטן הייתה אחת מהמדינות הראשונות בעולם שהכירו בעצמאותה של קירגיזסטן. שתי המדינות כוננו יחסים דיפלומטיים ב-10 במאי 1992. בנובמבר 1992, שיתפו פקיסטן, איראן, טורקיה, אפגניסטן ושש הרפובליקות הסובייטיות לשעבר של קזחסטן, אזרבייג'ן, קירגיזסטן, טורקמניסטן ואוזבקיסטן פעולה במסגרת הארגון לשיתוף פעולה כלכלי (ECO).

ב-24 בספטמבר 2013, הצהיר שר החוץ של קירגיזסטן כי ממשלת קירגיזסטן מעוניינת בפיתוח הקשרים הכלכליים עם פקיסטן. ב-30 ביוני 2005, ראש ממשלת פקיסטן ביקר בבישקק, שם הוא פגש את נשיא קירגיזסטן. שני המנהיגים ציינו את שיתופי הפעולה בן המדינות במאבק כנגד הטרור, הסחר בסמים וכן התפתחות היחסים המסחריים והכלכליים שביניהן. במאי 2017, ציינו ממשלת פקיסטן וממשלת קירגיזסטן 25 שנים של יחסים דיפלומטיים.

## יחסים כלכליים
בשנת 2016, ייצאה קירגיזסטן לפקיסטן סחורה בשווי 406 אלף דולר אמריקאי. נתחים גדולים מהסחורה הם בשר משומר, נפט מזוקק, עץ מנוסר, משאבות אוויר, סיליקון, מקרנים וחלקי רכב. לעומתה, פקיסטן ייצאה לקירגיזסטן סחורה בשווי 3.48 מיליון דולר אמריקאי. נתחים גדולים מהסחורה הם תרופות, תה, רהיטים, מוצרי טקסטיל, מיץ פירות, אורז, פרי הדר, חלקי רכב, בגדי עור ומלח.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יסמין פייזיץ'

**יסמין פייזיץ**' (בבוסנית: **Jasmin Fejzić**, נולד ב-15 במאי 1986 בז'יבניצה שביוגוסלביה, כיום בבוסניה והרצגובינה) הוא כדורגלן עבר בוסני ששיחק בעמדת השוער. לפייזיץ' הופעה אחת במדי נבחרת בוסניה.

## קריירת מועדונים
פייזיץ' היגר עם משפחתו כילד מבוסניה לגרמניה, והחל משנת 2001, כשהיה בן 15, שיחק כשוער בשטוטגרטר קיקרס. בשנת 2004 שיחק בקבוצת המילואים של המועדון, ובמקביל ערך שלוש הופעות בקבוצה הבכירה. בקיץ 2005 חתם בגרויטר פירט, אליה השתייך במשך שבע שנים. פייזיץ' ערך הופעות בעיקר בקבוצת המילואים ששיחקה בליגה האזורית הבווארית, ולאורך תקופתו בקבוצה ערך רק שתי הופעות בקבוצה הבכירה. בשנת 2007 הושאל פייזיץ' לשנתיים לאיינטרכט בראונשווייג, ששיחקה אז בליגה האזורית שהייתה אז השלישית בהיררכיית הליגות בגרמניה והתפצלה לשני מחוזות. בעונת 2007/08 סיים פייזיץ' עם בראונשווייג במקום השמיני במחוז שלו, שזה מיקום שהספיק כדי שבראונשווייג תיכנס לליגה הגרמנית השלישית המאוחדת שקמה בעונת 2008/09. בעונתו השנייה בקבוצה, 2008/09, סיים פייזיץ' עם בראונשווייג במקום ה-13 בליגה הגרמנית השלישית. בתקופתו בבראונשווייג, היה פייזיץ' השוער הראשון של הקבוצה. בקיץ 2009 חזר פייזיץ' לגרויטר פירט, ונשאר בה עד לקיץ 2012, כשהוא חזר לשמש שוער שני ולשחק בקבוצת המילואים.

בקיץ 2012 עזב פייזיץ' את גרויטר פירט אליה השתייך שבע עונות, וחתם בו.פ.ר. אאלן, ששיחקה בבונדסליגה השנייה, בה הפך מיד לשוער הבכיר. בעונת הבכורה שלו בקבוצה, 2012/13, סיים פייזיץ' עם אאלן במקום התשיעי בליגה. בעונת 2013/14 סיים פייזיץ' עם אאלן במקום ה-11. בעונת 2014/15 סיימו פייזיץ' ואאלן במקום האחרון בליגה, ונשרו אל הליגה הגרמנית השלישית. ביולי 2015, לאחר ירידת הליגה עם אאלן, חזר פייזיץ' לאיינטרכט בראונשווייג, שם חתם על חוזה לשנתיים. בעונת 2015/16 סיים פייזיץ' עם בראונשוייג במקום השמיני בליגה. בעונת 2016/17 פייזיץ' היה קרוב מאוד להעפלה לבונדסליגה יחד עם בראונשווייג, אך במחזור הלפני אחרון של העונה, ספגו פייזיץ' ובראונשווייג הפסד 0–6 לארמיניה בילפלד שהשאיר את הקבוצה במקום השלישי בליגה, ואילץ אותה להתמודד בצמד משחקי מבחן מול וולפסבורג מהבונדסליגה. פייזיץ' ובראונשווייג הפסידו 0–1 בכל אחד משני המשחקים, ולא העפילו לבונדסליגה. בעונת 2017/18 סיימו פייזיץ' ובראונשווייג את העונה במקום ה-17 ונשרו אל הליגה הגרמנית השלישית.

בקיץ 2018, לאחר שירד ליגה עם בראונשווייג, חתם פייזיץ' בפ.צ. מגדבורג, העולה החדשה לבונדסליגה השנייה. פייזיץ' ערך ארבע הופעות בלבד במדי מגדבורג, ובפגרת החורף של עונת 2018/19 חזר לאיינטרכט בראונשווייג. פייזיץ' נשאר בבראונשוויג עד לתום עונת 2022/23, כשבתקופה זו היה השוער הראשון של הקבוצה. בתום עונה זו פרש ממשחק פעיל.

## קריירה בינלאומית
במרץ 2013 זומן פייזיץ' לסגל נבחרת בוסניה למשחק נגד נבחרת יוון, אך ישב בו על הספסל ולא שיחק. בשנת 2014 זומן פייזיץ' לסגל של נבחרת בוסניה למונדיאל 2014 על ידי המאמן סאפט סושיץ'. פייזיץ' לא ערך הופעות במונדיאל זה, בו הודחה בוסניה בשלב הבתים. בספטמבר 2014 ערך פייזיץ' את הופעתו היחידה במדי נבחרת בוסניה, כשנכנס כמחליף במשחק ידידות מול ליכטנשטיין. בהמשך, פייזיץ' המשיך לשמש שוער משנה לאסמיר בגוביץ'.

## קישורים חיצוניים

קטגוריה:כדורגלנים בוסנים
קטגוריה:שוערי כדורגל בוסנים
קטגוריה:כדורגלני שטוטגרטר קיקרס
קטגוריה:כדורגלני גרויטר פירט
קטגוריה:כדורגלני איינטרכט בראונשווייג
קטגוריה:כדורגלני ו.פ.ר. אאלן
קטגוריה:כדורגלני פ.צ. מגדבורג
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:ספורטאים בוסנים בגרמניה
קטגוריה:בוסנים שנולדו ב-1986
יחסי איי מרשל – פקיסטן

**יחסי איי מרשל–פקיסטן** הם היחסים הדיפלומטיים בין **[[איי מרשל|רפובליקת איי מרשל]]** לבין **[[פקיסטן|הרפובליקה האסלאמית של פקיסטן]]**.

## היסטוריה
היחסים בין שתי המדינות היו שקטים למשך זמן רב, פקיסטן ביצעה חלק מניסוייה הגרעינים בשטחי אטולים רדיואקטיביים באיי מרשל אך הממשלה התעלמה.

בשנת 2016 שמה לב איי מרשל כי הניסויים שפקיסטן ביצעה, יחד עם ניסויים נוספים שביצעו הממלכה המאוחדת והודו היו לא תקינים ועברו על החוק הבינלאומי. איי מרשל הגישה תלונה נגד השלושה בבית הדין הבינלאומי לצדק בהאג. איי מרשל ציינה עוד קודם, בשנת 2014, כי יש תשע מדינות ש"לא מילאו את התחייבויותיהן ביחס להפסקת מרוץ החימוש הגרעיני בהקדם ולפירוק הנשק הגרעיני." המדינות הן: רוסיה, ארצות הברית, הרפובליקה העממית של סין, הממלכה המאוחדת, צרפת, הודו, פקיסטן, קוריאה הצפונית וישראל.

איי מרשל נזפה במדינות אלו וכך גם בית הדין, אך הוא זיכה את ממשלות פקיסטן, הודו והממלכה המאוחדת מכל אשמה.

## קישורים חיצוניים
* Marshall Islands sue Britain, India and Pakistan over nuclear weapons, הגרדיאן, מרץ 2016

קטגוריה:ערכים ללא קטגוריות פיזיות - יחסי חוץ
יחסי פקיסטן–קזחסטן

**יחסי פקיסטן–קזחסטן** הם היחסים הדיפלומטיים שבין **[[פקיסטן|הרפובליקה האסלאמית של פקיסטן]]** לבין **[[קזחסטן|רפובליקת קזחסטן]]**.

פקיסטן הכירה בקזחסטן ב-20 בדצמבר 1991. היחסים הדיפלומטיים הרשמיים בין המדינות כוננו ב-24 בפברואר 1992, במהלך ביקורו של נשיא קזחסטן בפקיסטן. בשנת 2015 הנשיא נורסולטן נזרבייב ציין כי "לעולם לא אשכח כי פקיסטן הייתה אחת מהמדינות הראשונות שתמכו בעצמאותנו".

## יחסים כלכליים
בשנת 2016, ייצאה קזחסטן לפקיסטן סחורה בשווי 4.55 מיליון דולר אמריקאי. נתחים גדולים מהסחורה הם שסתומים, טרקטורים, גרוטאות ברזל, דבש וחומצות מלח. לעומתה, פקיסטן ייצאה לקזחסטן סחורה בשווי 27.7 מיליון דולר אמריקאי. נתחים גדולים מהסחורה הם פרי הדר, תרופות, אורז, נעלי עור, תבלינים ותפוחי אדמה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כדוריד באולימפיאדת אתונה (2004)

**[[אולימפיאדת אתונה (2004)|אולימפיאדת 2004]]** נערכה באתונה, אתונה. תחרויות הכדוריד נערכו בין ה-14 באוגוסט ל-19 באוגוסט. זו הייתה תחרות כדוריד התשיעית במשחקים האולימפיים. בתחרות השתתפו 328 ספורטאים (179 גברים ו-149 נשים) מנבחרות גברים ונשים.  המשחקים המוקדמים נערכו ב-Faliro Sports Pavilion Arena. משחקי הפלייאוף נערכו בהיכל האולימפי אליניקו.

נבחרת קרואטיה () זכתה במדליית זהב בתחרות הגברים ונבחרת דנמרק () זכתה בתחרות הנשים.

אנדריי לברוב מ השתתף באולימפיאדה במפעם החמישית והוסיף ל-3 מדליות זהב מדליית ארד.

## מתכונת התחרות
בתחרות הגברים 7 נבחרות כולל הנבחרת המארחת העפילו בהתאם לתוצאות אלופת העולם בכדוריד 2003. יוון העפילה כנבחרת המארחת ובנוסף לכך העפילו נציגי היבשות (מצרים, קוריאה הדרומית ברזיל וסלובניה בהתאם).

12 נבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו למשחקי הגמר בשיטת פלייאוף.

בתחרות הנשים 5 נבחרות העפילו בהתאם לתוצאות אליפות העולם בכדוריד נשים 2003. גם הנבחרת המארחת העפילה ישירות. דרך מוקדמות העפילו נציגי היבשות (הרפובליקה העממית של סין, אנגולה, ברזיל ודנמרק בהתאם).

הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף.

## תחרות הגברים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## תחרות הנשים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## קישורים חיצוניים

* כדוריד באולימפיאדת אתונה - גברים, באתר Sports-Reference 
* כדוריד באולימפיאדת אתונה - נשים, באתר Sports-Reference 

2004
קטגוריה:ענפי ספורט באולימפיאדת אתונה (2004)
כדוריד באולימפיאדת בייג'ינג (2008)

**[[אולימפיאדת בייג'ינג (2008)|אולימפיאדת 2008]]** נערכה בבייג'ינג, הרפובליקה העממית של סין. **תחרויות ה[[כדוריד]]** נערכו בין ה-9 באוגוסט ל-24 באוגוסט. זו הייתה תחרות כדוריד העשירית במשחקים האולימפיים. בתחרות השתתפו 343 ספורטאים (172 גברים ו-171 נשים) מנבחרות גברים ונשים. המשחקים המוקדמים נערכו ב-Olympic Sports Center Gymnasium. משחקי הפלייאוף נערכו באצטדיון הלאומי המקורה בייג'ינג.

נבחרת צרפת () זכתה במדליית זהב בתחרות הגברים ונבחרת נורווגיה () זכתה בתחרות הנשים.

## מתכונת התחרות
בתחרות הגברים הרפובליקה העממית של סין העפילה ישירות כנבחרת המערכת. 8 נבחרות העפילו דרך המוקדמות. בנוסף לכך העפילו נציגי היבשות (דנמרק, ברזיל, קוריאה הדרומית ומצרים.

12 נבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו למשחקי הגמר בשיטת פלייאוף.

בתחרות הנשים הרפובליקה העממית של סין העפילה ישירות כנבחרת המערכת ורוסיה כאלופת העולם המכהנת. 6 נבחרות העפילו דרך המוקדמות. בנוסף לכך העפילו נציגי היבשות נורווגיה, ברזיל, קזחסטן ואנגולה.

הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף.

## תחרות הגברים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## תחרות הנשים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## קישורים חיצוניים

* 
* כדוריד באולימפיאדת בייג'ינג - גברים, באתר Sports-Reference 
* כדוריד באולימפיאדת בייג'ינג - נשים, באתר Sports-Reference 

2008
קטגוריה:ענפי ספורט באולימפיאדת בייג'ינג (2008)
גרייט פולס (מונטנה)

**גרייט פולס** (באנגלית: **Great Falls**) היא עיר במדינת מונטנה שבארצות הברית. גרייט פולס היא עיר הבירה של מחוז קסקייד. לפי מפקד האוכלוסין של שנת 2017, יש לגרייט פולס 58,638 תושבים. 

גרייט פולס נקראת על חמשת מפלי המים של נהר מיזורי שליד העיר.

## היסטוריה
בני האדם הראשונים שגרו באזור גרייט פולס היו פלאו-אינדיאנים אשר נדדו לאזור בערך 9,500 ו–8,270 שנים לפני הספירה. בערך בשנת 1600, אינדיאנים של שבט ”פֵייגַן בלַקפוּט” נכנסו לאזור וכבשו אותו. השבט הזה גר בסביבות גרייט פולס גם אחרי שארצות הברית קנתה את לואיזיאנה.

גרייט פולס הוקמה בשנת 1883. איש העסקים פריס גיבסון ביקר את מפלי המים של נהר מיזורי בשנת 1880 והתרשם מהאפשרות לבנות עיר תעשייתית עם אנרגיה הידרואלקטרית. בשנת 1883, גיבסון חזר עם חלוצים נוספים כדי להקים עיר. בשנה הבאה, נבנו בתים וחנויות, וטחנת קמח נוסדה. סניף הדואר הראשון פתח את שעריו באותה השנה.

## גאוגרפיה
גרייט פולס ממוקמת קרוב למפלי המים של נהר מיזורי. היא שוכנת במרכז מדינת מונטנה, בצפון המישורים הגדולים ובקרבת רכס הרי הרוקי. גרייט פולס נמצאת 100 ק"מ מדרום לגבול בין קנדה לארצות הברית.

## כלכלה
### צבא
בגרייט פולס נמצא בסיס טיסה מַלמסְטרוֹם. בבסיס הזה חיל האוויר מפקח על טילים בליסטיים בין–יבשתיים.

## קישורים חיצוניים

* 
* 

## הערות שוליים

קטגוריה:מונטנה: ערים
קטגוריה:יישובים שהוקמו ב-1883
Coadou et Fleury

**Coadou et Fleury** היא מכונית קופה קלה המוגדרת סייקלקאר מתוצרת יצרנית הרכבים הקלים **(Ruby (car**  הצרפתית אשר יוצרה בשנת 1921.

## Coadou et Fleury

* 2 מושבים
* מנוע בנזין
* כניסה ויציאה לרכב: הזזת החלק הקדמי של הפח, החלון הקדמי וחלונות הצד (דו צדדי) כולל החלק הקדמי של הגג בכיוון קדימה
* צמיגים: 650x65
## ראו גם
* לאפיט (מכונית) (יוצרה בצרפת בין השנים 1928-1923)

## קישורים חיצוניים

* [מנועי היצרן "Ruby (car)" מסוג "[סייקלקאר|Cyclecar]"]

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1921
קטגוריה:מכוניות צרפתיות
קטגוריה:כלי רכב מסוג Cyclecar
ברמפטון

**ברמפטון **(באנגלית: **Brampton**) היא עיר בפרובינציה של אונטריו בקנדה. העיר שוכנת בדרום אונטריו, באזור המטרופוליני של טורונטו. במפקד האוכלוסין של שנת 2016 העיר מנתה 593,638 תושבים. ברמפטון היא העיר התשיעית בגודל אוכלוסייתה בקנדה, היא במקום ה-77 בגודל אוכלוסייתה בצפון אמריקה.

הכפר ברמפטון זכה לראשונה למעמד של רשות מקומית בשנת 1853, אז היו בו 50 תושבים. שמו של היישוב הושאל משם עיירת השוק ברמפטון, בקאמבריה, אנגליה. בשנת 1873, כאשר ישבו בה 2,000 תושבים, ברמפטון קיבלה מעמד של עיר. בעבר העיר הייתה ידועה בכינוי "עיר הפרחים של קנדה", זאת בזכות ענף גידולי חממה ששגשג בתחום העיר. במאה ה-21 המגזרים הכלכליים העיקריים בעיר הם תעשייה מתקדמת, ניהול קמעונאות ולוגיסטיקה, טכנולוגיות מידע ותקשורת, מזון ומשקאות, מדעי החיים ושירותים עסקיים. הגירה המונית לעיר הגדילה את אוכלוסיית ברמפטון מ-10,000 תושבים בשנות ה-50 של המאה ה-20 למעל 600,000 בשנת 2018.

## גאוגרפיה ואקלים
שטחה הכולל של ברמפטון הוא 265 קמ"ר. במזרח גובלת ברמפטון בכביש מהיר מספר 50, ממערב בשדרות וינסטון צ'רצ'יל, דרך מייפילד מהווה את גבול העיר מצפון (להוציא שכונה קטנה בשם Snelgrove הנמצאת מצפון לדרך מייפילד אך שייכת לברומפטון), רצועת עמודי מתח גבוה מהווה את גבול העיר מדרום, מלבד שדרת פינץ' המהווה את הגבול בין ברמפטון למיסיסוגה.

בברמפטון אקלים יבשתי (מסוג Dfb בשיטת קפן) האופייני לחלק ניכר מאזור המטרופולין של טורונטו.

### דת
באופן יחסי, בברמפטון חיים יותר סיקים, ג'יינים והינדים מאשר בכל עיר קנדית אחרת. 50.5% מאוכלוסיית לאחד מזרמי הנצרות: 26% מהם קתולים ורוב האחרים בזרמים הפרוטסטנטים השונים. סיקים מהווים 18.8% מאוכלוסיית העיר, הינדים 12.1%, מוסלמים 7.1%. כמעט 10% מכלל האוכלוסייה, אינה מזדהה עם דת כלשהי.

## ערים תאומות
* 
* 

## קישורים חיצוניים

* 
* 

## הערות שוליים

*
קטגוריה:אונטריו: ערים
קטגוריה:יישובים שהוקמו ב-1853
נורד סטרים

**נורד סטרים** (ברוסית: **Северный поток**) הוא מיזם של צינורות גז טבעי בין רוסיה לגרמניה העובר לאורך קרקעית הים הבלטי. המיזם כולל זוג צינורות היוצא מהעיר ויבורג שברוסיה ומגיע אל לובמין שליד גרייפסוואלד שבגרמניה. ב-8 בנובמבר 2011 החלה אספקת הגז בצינור הראשון של זוג זה, וב-8 באוקטובר 2012 החלה אספקה של הגז בשני הצינורות של זוג זה.

זהו צינור בעל נתיב היצוא הארוך ביותר בעולם – 1,224 ק"מ. הבעלים והמפעיל היא חברת Nord Stream AG, שבעלת המניות העיקרית שלה היא חברת הגז הממשלתית הרוסית גזפרום.

בפרויקט השתתפו רוסיה, גרמניה, הולנד וצרפת; מדינות המעבר של הגז הרוסי והמדינות הבלטיות התנגדו ליישומו של המיזם. מטרת הפרויקט להגדיל את אספקת הגז לשוק האירופי ולצמצם את התלות במדינות המעבר.

במרץ 2006 מונה גרהרד שרדר ליו"ר נורד סטרים. בשנת 2021 הושלמה הנחתו של זוג צינורות נוסף במסלול דומה, **[[נורד סטרים 2]]**.

## דליפות הגז

לאחר פלישת רוסיה לאוקראינה בפברואר 2022, הטיל האיחוד האירופי סנקציות על רוסיה, במסגרתן הופחתה משמעותית רכישת הגז מרוסיה למערב אירופה. בשל כך, פעילות הצינור הופסקה מספר חודשים לאחר תחילת המלחמה.

ב-26 בספטמבר 2022 אירעה סדרת פיצוצים ודליפות גז בצינורות נורד סטרים ונורד סטרים 2. הדליפות התרחשו בזמן חניכת פרויקט הצינור הבלטי להובלת גז טבעי מהים הצפוני דרך דנמרק לפולין. על פי הערכות, דליפות הגז נגרמו מחבלה מכוונת; עם זאת, זהות הגורמים והמניעים מאחורי המתקפה נתונים במחלוקת.

## קישורים חיצוניים

* 
* נורד סטרים באתר גזפרום

## הערות שוליים

קטגוריה:יחסי גרמניה–רוסיה
קטגוריה:צינורות גז טבעי
קטגוריה:צינורות תת-ימיים
קטגוריה:רוסיה: צינורות גז טבעי
הבחירות הכלליות בבריטניה 1959

**הבחירות הכלליות בבריטניה ב-1959** נערכו ב-8 באוקטובר, כארבע שנים לאחר הבחירות הקודמות (1955). סך הכל השתתפו בבחירות 27,862,652 אזרחים, 78.7% מבעלי זכות הבחירה. 

בבחירות אלו זכתה המפלגה השמרנית בניצחון שלישי ברציפות, והמפלגה אף הגדילה את כוחה בבית הנבחרים. אחרי הבחירות מונה הרולד מקמילן לתפקיד ראש ממשלת בריטניה. בחירות אלו היו הפעם היחידה מאז מלחמת העולם השנייה שבה מפלגת השלטון הצליחה להגדיל את כוחה בבית הנבחרים שלוש פעמים ברציפות. בחירות אלו היו גם הפעם הראשונה בה המפלגה השמרנית לא  זכתה ברוב המושבים בסקוטלנד- תרחיש שהמשיך לקרות בכל מערכות הבחירות עד היום (נכון ל-2018). היו אלו גם הבחירות הראשונות בהן לקחה חלק מרגרט תאצ'ר ושבזכותן נכנסה לבית הנבחרים, צעד משמעותי שעשתה בדרכה לכהן כראש ממשלה כעשרים שנה מאוחר יותר.

## תוצאות
 

## קישורים חיצוניים

1959
קטגוריה:1959 בפוליטיקה
קטגוריה:1959 בממלכה המאוחדת
נקודת כמישה

**נקודת כמישה** (באנגלית: **Wilting point**) היא סף מינימלי, שמתחתיו הצמח כמש ומאבד מלחץ הטורגור ונובל, לעיתים עד לנקודה שאין ממנה חזרה גם אם יועבר הצמח לסביבה רוויה למשך 12 שעות. מתחת לנקודה זו, כמות המים המוחזקת בקרקע אינה זמינה לצמחים משום שמים אלה צמודים לחלקיקי הקרקע.

במונחים פיזיקליים, נקודת הכמישה (מסומנת כ- θwp) היא תכולת המים בקרקע בנקודה בה הלחץ שווה לזה שהצמח יכול להפעיל כדי לשאוב מים מהנקבובים. לכל צמח תהיה נקודת כמישה שונה, אבל את הממוצע או הסטנדרט מגדירים כ-15 בר. במעבדה, בעזרת עקום תאחיזה על ידי אחוז הלחות תחת לחץ של 1.5k Pa.

פועל יוצא מכך הוא, שהמים הזמינים לצמח הם ההפרש בין כמות המים בקרקע לבין כמות המים בקרקע בנקודת הכמישה. עובדה זו מקנה חשיבות רבה למושג נקודת הכמישה בתחומי החקלאות. חישוב המים הזמינים לצמח בקרקע חשוב עבור השקיה מדויקת יותר ולא בזבזנית. בעזרת נתוני כמות מים זמינים בקרקע, וכן קצב שאיבת המים על ידי הצמחים, ניתן לקבוע את תדירות השקיה הנדרשת על מנת שלא להגיע לנקודת הכמישה, שכן מצב זה יפגע ביבולים, אך גם לא להשקות ביתר. בנוסף, מידע זה יכול להיות שימושי גם במידול של גידול היבול וחיזוי התוצרת.
ממוזער|צמח שגדל בקרקע שעברה את נקודת הכמישה ולכן נבל
בעוד שמושג נקודת הכמישה רלוונטי מאוד עבור צמחים הגדלים בעציצים במעבדה, ישנם מחקרים המראים כי אינו משקף את אשר נמצא בשדה, שכן הוא אינו מתחשב בכך שבתנאי יובש מיצוי המים מפרופיל קרקע אינו אחיד. גידולים הגדלים בתנאי יובש כאלה משאירים את שכבות פני השטח יבשות יותר מאלו הנמצאות בקרבת קרקעית השורש, כנראה משום שצפיפות השורשים גדולה יותר סמוך לפני הקרקע. גורמים נוספים כמו ריכוז מלחים גבוהה בקרקע תורמת גם היא לחוסר האחידות ביניקת המים.

## היסטוריה
ב-1912 הציגו Lyman Briggs ו-Homer LeRoy Shantz לראשונה את המושג מקדם הכמישה (wilting coefficient) המוגדר כאחוז המים בקרקע כאשר הצמחים הגדלים באדמה נובלים לראשונה למצב שממנו לא יוכלו לחזור למצבם הרגיל בעזרת אוויר לח בסביבתם, אלא רק בעזרת תוספת מים לקרקע.

מאוחר יותר Frank Veihmeyer ו-Arthur Hendrickson מאוניברסיטת דייביס בקליפורניה מצאו כי מקדם הכמישה הוא קבוע (מאפיין) של הקרקע ואינו מושפע מתנאים סביבתיים. לבסוף היה זה Lorenzo A. Richards שהציע כי הוא נלקח כתכולת המים בקרקע כאשר היא נמצאת תחת לחץ יניקה של 15 בר.

## ראו גם
*בצורת
## הערות שוליים

קטגוריה:הידרולוגיה
קטגוריה:יערנות
כדוריד באולימפיאדת לונדון (2012)

**[[אולימפיאדת לונדון (2012)|אולימפיאדת 2012]]** נערכה בלונדון, בריטניה. תחרויות הכדוריד נערכו בין ה-28 ביולי ל-9 באוגוסט. זו הייתה תחרות כדוריד ה-11 במשחקים האולימפיים. בתחרות השתתפו 347 ספורטאים (176 גברים ו-171 נשים) מנבחרות גברים ונשים. המשחקים המוקדמים נערכו בקופר בוקס. החל ממשחקי ממשחקי חצי הגמר התחרות עברה לארנה לכדורסל.

נבחרת צרפת () זכתה במדליית זהב בתחרות הגברים ונבחרת נורווגיה () זכתה בתחרות הנשים, כך שנבחרות שזכו באולמפיאדה הקודמת הצליחו לזכות בפעם השנייה ברציפות.

## מתכונת התחרות
בתחרות הגברים בריטניה העפילה ישירות כנבחרת המארחת. צרפת העפילה כאלופת העולם המכהנת, 3 נבחרות (ארגנטינה, תוניסיה ודנמרק) העפילו כאלופות היבשת שלהן. קוריאה הדרומית העפילה ממשחקי המוקדמות האסיאתיים. 6 נבחרות נוספות העפילו דרך טורניר המוקדמות האולימפי.

12 הנבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו לשלב הפלייאוף שהתקיים בשיטת נוקאאוט.

בתחרות הנשים בריטניה העפילה ישירות כנבחרת המארחת ונורווגיה כאלופת העולם המכהנת. 2 נבחרות (אנגולה וארגנטינה) העפילו כאלופות היבשת שלהן. קוריאה הדרומית העפילה דרך משחקי המוקדמות האסיאתיים. נבחרת שוודיה שסיימה שנייה באליפות אירופה העפילה גם כן מכיוון שנורווגיה הזוכה באותה אליפות זכתה גם באליפות העולם. 6 נבחרות נוספות העפילו דרך טורניר המוקדמות האולימפי.

הקבוצות חולקו ל-2 בתים. 4 נבחרות מכל בית העפילו לשלב הפלייאוף שהתקיים בשיטת נוקאאוט.

## תחרות הגברים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## תחרות הנשים
### שלב הבתים
#### בית א'

#### בית ב'

### פלייאוף אליפות

### הדירוג הסופי

## קישורים חיצוניים

* כדוריד באולימפיאדת לונדון - גברים, באתר Sports-Reference 
* כדוריד באולימפיאדת לונדון - נשים, באתר Sports-Reference 

2012
קטגוריה:ענפי ספורט באולימפיאדת לונדון (2012)
כריסטה ריגוזי

**כריסטה ריגוזי** (בגרמנית: **Christa Rigozzi**; נולדה ב-2 במאי 1983) היא דוגמנית ומנחת טלוויזיה שווייצרית, מחזיקה בתואר מיס שווייץ 2006.

## ביוגרפיה
ריגוזי נולדה בקנטון טיצ'ינו. היא למדה תקשורת ומדיה באוניברסיטת פריבור ולאחר מכן למדה קרימינולוגיה באוניברסיטת ברן.

בשנת 2006 נבחרה למיס שווייץ והתחרתה בתחרות מיס תבל. היא דגמנה למספר חברות ובניהן s.Oliver הגרמנית והופיעה בפרסומות בטלוויזיה.

בשנת 2010 שימשה כדוברת הניקוד השווייצרי באירוויזיון. ב-2011 החלה לשמש כשופטת בגרסה השווייצרית של America's Got Talent.

בשנת 2016 הנחתה את טקס פרסי הטלוויזיה השווייצרית.

## חיים אישיים
בשנת 2010 היא נישאה לג'ובאני מארקזה. ב-2016 ילדו לזוג תאומות, והמשפחה מתגוררת בטיצ'ינו.

## קישורים חיצוניים

* 

קטגוריה:מנחות טלוויזיה שווייצריות
קטגוריה:דוגמניות שווייצריות
קטגוריה:זוכות מיס שווייץ
קטגוריה:משתתפות בתחרות מיס תבל 2007
קטגוריה:שופטות תוכניות מציאות
קטגוריה:בוגרות אוניברסיטת ברן
קטגוריה:שווייצריות שנולדו ב-1983
קטגוריה:שווייצרים שנולדו ב-1983
יחסי סרביה–פקיסטן

**יחסי סרביה–פקיסטן** הם היחסים הפוליטיים, הכלכליים והתרבותיים שבין **[[סרביה|הרפובליקה של סרביה]]** לבין **[[פקיסטן|הרפובליקה האסלאמית של פקיסטן]]**.

## סקירה כללית
שתי המדינות כוננו יחסים דיפלומטיים רשמיים ב-1948. מאז 2001, פקיסטן מחזיקה שגרירות בבלגרד. עם זאת, באותה השנה, סרביה סגרה את שגרירותה באסלאמאבאד, בשל סיבות כלכליות. השגרירות הסרבית בבייג'ינג מואמנת גם על פקיסטן.

שיאי סרביה ופקיסטן קיימו מפגשים דו-צדדיים בשולי פסגת ה-NAM במצרים בשנת 2009 שר החוץ הסרבי לשעבר, ווק ירמיץ', ביקר בפקיסטן במרץ 2010 ובדצמבר 2011.ב-24 בדצמבר 2012, פקיסטן הכירה ברפובליקה של קוסובו, אשר סרביה טוענת ריבונות על שטחה. ממשלת סרביה לא הגיבה על ההכרה.

ב-18 במאי 2018, שתי המדינות ציינו 70 שנה של יחסים דיפלומטיים. על פי משרד החוץ הסרבי, סדרה של אירועים תוכננו על ידי השגרירות הפקיסטנית בבלגרד על מנת לציין ציון דרך זה.

## יחסים כלכליים
בשנת 2016, ייצאה סרביה לפקיסטן סחורה בשווי 3.73 מיליון דולר אמריקאי. נתחים גדולים מהסחורה הם גרוטאות של כלי שיט, אוכל לחיות, חומרים כימיים, מקררים, מכונות כביסה ומוצרי ברזל. לעומתה, פקיסטן ייצאה לסבריה סחורה בשווי 12.7 מיליון דולר אמריקאי. נתחים גדולים מהסחורה הם בגדים ומוצרי כותנה, נעלי עור, מוצרי ספורט, סיבי נייר, כלים רפואיים, משאבות נוזליות ואורז.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פיג'י–פקיסטן

**יחסי פיג'י–פקיסטן** הם היחסים הדיפלומטיים הרשמיים שבין **[[פיג'י|הרפובליקה של פיג'י]]** לבין **[[פקיסטן|הרפובליקה האסלאמית של פקיסטן]]**.

## סקירה כללית
פיג'י היא מדינה מיוחדת בין מדינות האוקיינוס השקט. בעוד שמוצא אנשי האיים האחרים הוא מלנזי, פולינזי וכיוצא בזה, מוצא אנשי פיג'י הוא הודי. השונות מתבטאת בשפה השונה (ההינדי אף קיבלה מעמד רשמי במדינה) ובתרבות ההודית שנפוצה בה. יחד עם ההודים בפיג'י הגיעו אליה גם מוסלמים, בין המוסלמים נמצאים גם אנשים רבים ממוצא פקיסטני.

פקיסטן הייתה המדינה הראשונה בעולם לכונן יחסים דיפלומטיים עם פיג'י, היא עשתה זאת ב-8 במרץ 1970, השנייה אחריה, באוגוסט באותה השנה, היא מדינת ישראל.

## יחסים כלכליים
הייצוא הפקיסטני לפיג'י עמד בשנת 2016 על 3.26 מיליון דולר אמריקאי, הוא כלל בעיקר מוצרי הלבשה. הייבוא הפקיסטני מפיג'י עמד באותה השנה על 926 אלף דולר אמריקאי, הוא כלל בעיקר נפט מזוקק.

## ייצוג
* פקיסטן אינה מיוצגת בפיג'י, הן בדרג השגרירות והן בדרג הקונסולרי. לפקיסטן אין שגרירות המואמנת על פיג'י, אך הנציב הגבוה באוסטרליה מואמן על היחסים של פקיסטן עם חלק ממדינות האוקיינוס השקט, ביניהן פיג'י.
* פיג'י אינה מיוצגת בפקיסטן, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אגם לואיז

ממוזער|250px|שמאל|אגם לואיז בשעת ערב מאוחרת. יולי 2018
**אגם לואיז** (באנגלית: **Lake Louise**, בצרפתית: **Lac Louise**) הוא אגם בשטח הפארק הלאומי באנף, בפרובינציית אלברטה בהרי הרוקי הקנדיים. סמוך לאגם, שוכנת העיירה לייק לואיז. מי האגם הם מי קרחונים, שכן הוא נמצא בסמוך לקרחונים רבים, וביניהם קרחון ויקטוריה שנמצא על הר ויקטוריה המתנשא עד לגובה של כ-3,400 מטרים מערבית לאגם. צבע מימיו הוא תכלת בהיר, שכן כשהקרחונים נמסים, המים שוחקים איתם מינרלים מן הסלעים, והם אלו שיוצרים צבע זה. האגם נחשב לאחד מן היפים בהרי הרוקי ובעולם, והוא מושך תיירים רבים מכל רחבי תבל.

## מקור השם
האגם, ששמו הראשון היה "אגם הדגים הקטנים" (lake of the little fishes), קרוי על שם הנסיכה לואיז קרוליין (1848-1939), בתה הרביעית של המלכה ויקטוריה. היא הייתה אשתו של מושל קנדה דאז, ג'ון קמפבל.

## מסלולי הליכה
מן האגם יוצאים מסלולי הליכה רבים, בהם המסלול לבית התה אגם אגנס, מסלול שאורכו כ-3.4 קילומטרים לכיוון אחד, והוא כולל עלייה מתונה לאורך כל הדרך.
עוד מסלול, המגיע לבית תה אחר, שנמצא למרגלות קרחון ויקטוריה. המסלול מקיף את חלקו הצפוני של האגם, אורכו כ־7 קילומטרים לכיוון, ורובו מישורי.

## גודל האגם

## ראו גם
* אגם מוריין

## קישורים חיצוניים

* 

## הערות שוליים

לואיז
קטגוריה:הפארק הלאומי באנף
קטגוריה:אגמים קרחוניים
יחסי דנמרק–פקיסטן

**יחסי דנמרק-פקיסטן** הם היחסים הדיפלומטיים הרשמיים שבין **[[דנמרק|ממלכת דנמרק]]** לבין **[[פקיסטן|הרפובליקה האסלאמית של פקיסטן]]**.

## סקירה כללית
בחודש יוני בשנת 2008 התרחש אסון בשגרירות הדנית באסלאמבאד בירת פקיסטן כאשר מחבלים מרצחים שתלו פצצה מחוץ לבניין, הפצצה הספיקה להתפוצץ ונהרגו שמונה אנשים - שבעה פקיסטנים ודני אחד. הדבר נעשה במחאה על קריקטורה של מוחמד בעיתון דני ידוע. הפיצוץ גבה גם עשרים ושבעה פצועים שקיבלו טיפול בבתי החולים בפקיסטן.

בסביבות 20,000 אזרחים פקיסטנים מתגוררים בדנמרק, מה שהופך אותם לקהילה הלא-מערבית החמישית בגודלה בדנמרק. שישה פקיסטנים מכהנים בפרלמנט הדני, מה שהופך את הפקיסטנים לקבוצה המהגרת השנייה בגודלה ובייצוגה בפרלמנט הדני ובפוליטיקה הדנית בכלל.

## ייצוג
* פקיסטן מיוצגת בדנמרק בדרג השגרירות באמצעות שגרירות רשמית שהיא מחזיקה בקופנהגן, בירת המדינה.
* דנמרק מיוצגת בפקיסטן בדרג השגרירות באמצעות שגרירות רשמית שהיא מחזיקה באסלאמבאד, בירת המדינה.

## יחסים כלכליים
בשנת 2016, הייבוא הפקיסטני מדנמרק עמד על 108 מיליון דולר אמריקאי. הוא כלל בעיקר לתת ואמצעים רפואיים. באותה השנה, הייצוא הפקיסטני לדנמרק עמד על 152 מיליון דולר אמריקאי. הוא כלל בעיקר מוצרי הלבשה שונים, ציוד ספורטיבי, חלקי מטוסים ואורז.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי המלדיביים–פקיסטן

**יחסי המלדיביים–פקיסטן** הם היחסים הפוליטיים, הכלכליים והתרבותיים שבין **[[האיים המלדיביים|רפובליקת המלדיביים]]** לבין **[[פקיסטן|הרפובליקה האסלאמית של פקיסטן]]**. שתי המדינות חולקות היבטים חברתיים, כלכליים ודתיים משותפים, מה שתורם למערכת היחסים שבניהן. שתי המדינות חברות בארגון לשיתוף פעולה אסלאמי. כמו כן, שתי המדינות היוו חלק מן האימפריה הבריטית ושתיהן חברות מלאות בחבר העמים הבריטי.

## יחסים כלכליים

## ביקורים מדרג גבוה
המלדיביים השתתפה בכנס ה-12 של SAARC (הארגון הדרום-אסיאתי לשיתוף פעולה אזורי) באסלאמאבאד בינואר 2014. בשולי הפסגה, נשיא וראש ממשלת פקיסטן קיימו מספר פגישות דו-צדדיות עם נשיא המלדיביים. בשולי ישיבת הוועדה של SAARC בקטמנדו, שר החוץ הפקיסטני ערך מספר התייעצויות דו-צדדיות עם שר החוץ של המלדיביים. בנובמבר 2004, ראש ממשלת פקיסטן, שאוקאט עזיז, ביקר במלדיביים ונפגש עם הנשיא המלדיבי, מאומון עבדול גאיום. עזיז הביע רצון להגביר את שיתופי פעולה בתחומים המדעים והטכנולוגים בין המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנימטרוניקה

[ממוזער|250px|בובה אנימטרונית של [טריצרטופס]]

[ממוזער|וידאו: בובה אנימטרונית של [טירנוזאורוס במוזיאון להיסטוריה של הטבע בלונדון]]
**אנימטרוניקה** (Animatronics, הלחם של המילים "הנפשה" (animation) ואלקטרוניקה) הוא תחום המשלב בין רובוטיקה, מכניקה, בובנאות ופיסול במטרה ליצור דגם נע של בעל חיים (אמיתי או בדיוני) כדי להמחיש כיצד נראה והתנהג שהיה חי. 

מכונות בעלות מאפיינים כאלו, "בובות מכניות", אמנם על בסיס טכניקה מוגבלת, יוצרו כבר בעת העתיקה במזרח הרחוק ובמערב. עם התפתחות המכניקה המדויקת מראשית העת החדשה שוכללו מכונות אלו והן הופיעו בשלל צורות.

בימינו תחום האנימטרוניקה נפוץ בעיקר בקולנוע, בפארקי שעשועים ובתערוכות מדע פופולרי, בעיקר של דינוזאורים, המיועדות לילדים. 

דגם אנימטרוני או בובה אנימטרונית הוא סוג של בובה מכנית הכוללת שלד רובוטי הניתן לשליטה מבחוץ, שעליו מולבשת עטיפה (בדרך כלל עשויה מלטקס, גומי או פלסטיק) עם טקסטורה המדמה את המראה החיצוני של בעל החיים. רמקולים המוצבים ליד הבובה מספקים אפקטים קוליים (לרוב שאגות למיניהן ורעשי רקע). בניגוד לבובות מכניות עתיקות, בובה אנימטרונית היא בדרך כלל גדולה, בייחוד כאשר מדובר בבובות אנימטרוניות של בעלי חיים גדולים, כגון דינוזאורים. בובות אנימטרוניות של תערוכות ופארקי שעשועים מוגבלות בדרך כלל לסט מסוים וסופי של פעולות החוזרות על עצמן, בעוד שבובות אנימטרוניות ליצירת אפקטים מיוחדים בסרטי קולנוע נשלטות בשלט רחוק על ידי מפעיל אנושי במטרה לאפשר להן מגוון רב של תנועות וריאליזם.

השימוש הידוע ביותר בבובות אנימטרוניות בקולנוע היה ככל הנראה בהפקת סרט המדע הבדיוני וההרפתקאות "פארק היורה" של סטיבן ספילברג. בסרט זה שוחזרו הדינוזאורים הן באנימציה ממוחשבת והן באמצעות בובות אנימטרוניות בגודל מלא, כאשר הידועות שבהן הן הטירנוזאורוס רקס שמבצע סצנות פעולה רבות בסרט, והטריצרטופס החולה.

## ראו גם
* בובה מכנית

## קישורים חיצוניים

קטגוריה:רובוטיקה
קטגוריה:בובות
קטגוריה:אפקטים מיוחדים בקולנוע
יחסי סמואה–פקיסטן

**יחסי סמואה–פקיסטן** הם היחסים הדיפלומטיים הרשמיים שבין **[[סמואה|מדינת סמואה העצמאית]]** לבין **[[פקיסטן|הרפובליקה האסלאמית של פקיסטן]]**.

## היסטוריה
פקיסטן וסמואה כוננו את יחסיהן הדיפלומטיים הרשמיים ב-7 במרץ 1983, פקיסטן הייתה המדינה ה-27 במספר לכונן את יחסיה עם סמואה.

בספטמבר 2014 השתתפה פקיסטן בוועידת המדינות המתפתחות שהתקיימה באפיה, בירת סמואה. באוקטובר 2016 נערך טקס גדול בעת ביקור הנציב הגבוה של פקיסטן בניו זילנד ואיי האוקיינוס השקט בסמואה. הוא נפגש עם בעלי תפקידים חשובים.

## הערות שוליים

קטגוריה:ערכים ללא קטגוריות פיזיות - יחסי חוץ